Sá hluti lífeyrisgreiðsla sem þú velur að leggja í séreign er þín persónulega eign . Þú getur hafið útgreiðslur við sextugt á séreigninni . Þú getur líka ákveðið að ávaxta inneignina lengur og tekið hana út síðar . Þannig geturðu til dæmis valið að taka út hærri upphæð mánaðarlega fyrstu árin eftir að þú lýkur störfum . Séreignarhlutinn erfist líkt og annar séreignarsparnaður . Íslenski lífeyrissjóðurinn gefur sjóðfélögum kost á að velja ávöxtunarleiðir fyrir séreignarsparnaðarhlutann en þannig er hægt að velja hlutfallið milli áhættu og ávöxtunar . Þeim sem eldri eru hentar almennt minni áhætta . Aukin áhætta gefur almennt betri ávöxtun þeim sem hafa tíma til að þola sveiflur á mörkuðum , hún hentar því frekar þeim sem yngri eru og eiga eftir að greiða í langan tíma . Boðið er upp á fjórar ávöxtunarleiðir í séreign . Mesta áhættan er í Líf I þar sem hlutfall hlutabréfa er hæst . Áhætta fer svo minnkandi og er minnst í Líf IV sem fjárfestir eingöngu í ríkisskuldabréfum og innlánum . Í fjárfestingarstefnu samtryggingar er tekin hófleg áhætta með það að markmiði að ná góðri ávöxtun til lengri tíma . Sjóðfélagar geta valið einstakar ávöxtunarleiðir eða kosið að fylgja Lífsbraut Íslenska lífeyrissjóðsins þar sem þeir færast sjálfkrafa á milli ávöxtunarleiðanna eftir aldri . Flestir sjóðfélagar velja Lífsbraut . Lífeyrissjóðir upplýsa Ríkisskattstjóra um greiðslur sjóðsfélaga . Tryggingarverndin í lífeyrissjóðum kallast lágmarkstryggingarvernd . Lágmarkstryggingarvernd veitir rétt til elli - , örorku - , barna - og makalífeyris . Með þetta í huga er því mjög mikilvægt að greiða í lífeyrissjóð . Sameignarhlutinn verður eftir í gamla sjóðnum , og ávaxtast þar . Þetta hefur þó engin áhrif á þá útgreiðslu sem þú færð þegar kemur að því að fá greitt úr lífeyrissjóðnum , því engin réttindi tapast við millifærsluna . Algengt er að fólk eigi réttindi í fleiri en einum sjóð . Það er góð regla að fara ávallt vel yfir öll yfirlit sem þú færð send heim og geyma vel . Þegar svo kemur að töku lífeyris er það skylda lífeyrissjóða að kanna rétt manna hjá öðrum lífeyrissjóðum . Þannig að svo lengi sem þú ert að skipta á milli sjóða sem eru í " samkomulagi um samskipti lífeyrissjóða " , heldur þú öllum réttindum við skiptin . Íslenski lífeyrissjóðurinn er aðili að þessu samkomulagi . Ríkisborgarar aðildarríkja EES-svæðisins sem starfa hér á landi fyrir íslenskan vinnuveitanda er , eins og íslenskum ríkisborgurum , skylt að greiða að lágmarki 12% lögbundið iðgjald til lífeyrissjóðs . Undantekning frá þessu er þegar erlendur ríkisborgari af EES-svæðinu starfar tímabundið á Íslandi fyrir erlent fyrirtæki , en þá ber honum ekki að greiða iðgjald til lífeyrissjóðs samkvæmt íslenskum lögum , enda hafi viðkomandi E - 101 vottorð frá heimalandi sínu . Launþegar utan EES-svæðisins Ríkisborgurum ríkja utan EES-svæðisins sem starfa á Íslandi ber í öllum tilvikum að greiða að lágmarki 12% af iðgjaldsstofni til lífeyrissjóðs sem hefur starfsleyfi fjármálaráðherra .